PEDAGOGISK RAPPORT FOR BARNEHAGER

I forbindelse med henvisning til Pedagogisk-psykologisk tjeneste for kommunene Hobøl, Skiptvet og Spydeberg.

vedrørende:

Barnets navn:
Fødselsdato:
Barnehage:
Avdeling/telefon:

Sted/dato:

-------------------------------------	--------------------------	----------------------------------

Barnehagens leder	Pedagogisk leder	Foresatte

NB: Pedagogisk rapport skal brukes som et vedlegg til skjemaet ” Melding til pedagogisk-psykologisk Tjeneste” og ikke som en erstatning for den.

BRUK AV PEDAGOGISK RAPPORT

Rammeplanen sier at barnehagen skal representere et inkluderende fellesskap med plass til det enkelte barn. Det formuleres blant annet at:

”Barnehagen har et særlig ansvar for å forebygge vansker og å oppdage barn med særskilte behov. For disse barna kan det være aktuelt å gi et spesielt tilrettelagt tilbud. Tilretteleggingen kan gjelde både sosiale, pedagogiske og/eller fysiske forhold i barnehagen. Foreldre og eventuelt støtteapparat rundt barna er viktige samarbeidsparter for barnehagen, jf. kapittel 5. Barnehagens dagligliv skal preges av samvær som innebærer at personalet lytter, støtter og utfordrer barn. Barnehagen skal fremme positive handlinger som motvirker avvisning, mobbing og vold. Personalet må medvirke til at hvert enkelt barns individualitet og behov for selvutfoldelse kan skje i trygghet og innenfor fellesskapets normer og regler” (KD 2006:18).

Pedagogisk- psykologisk tjeneste (PPT) blir i Rammeplanen betraktet som en av flere samarbeidspartnere som barnehagen og foresatte kan benytte seg av. Om rollen til PPT fremgår av følgende opplysninger:

Den pedagogisk-psykologiske tjenestens ansvar og oppgaver i forhold til barn under opplæringspliktig alder er hjemlet i Opplæringsloven 17. juli1998 nr. 61, § 5-6. Barns rett til spesialpedagogisk hjelp er hjemlet i samme lov § 5-7. Den spesialpedagogiske hjelpen kan gis i barnehagen. Den pedagogisk-psykologiske tjenesten er en av de faglige instansene som kan gi en sakkyndig vurdering av om et barn med nedsatt funksjonsevne skal ha fortrinnsrett ved opptak i barnehage etter barnehageloven § 13. Den pedagogisk-psykologiske tjenesten kan også i disse tilfellene gi råd og veiledning til barnehagen. Den pedagogisk-psykologiske tjenesten er sakkyndig instans ved tilråding om spesialpedagogisk hjelp. Dersom barnehagen ønsker samarbeid om og hjelp til enkeltbarn i barnehagen, må foreldrene ha gitt sitt samtykke. Foreldrene må trekkes aktivt med i dette samarbeidet.

En pedagogisk rapport innebærer en skriftlig vurdering av barns helhetlige læring og utviklingsstatus sett i lys av observasjoner, tiltaksutprøving og drøfting av fungering i de miljøer barnet er blitt vurdert i. Observasjon, tiltaksutprøving og drøfting sees som integrerte prosesser. Formålet bør være og systematisk samle inn informasjon om barn, for å nærme seg dem, lære dem å kjenne og forstå dem. Prosessen bør alltid ta sikte mot å utvikle hensiktsmessige tiltak for å fremme barns og personalets utvikling.

En pedagogisk rapport vedlagt henvisningsskjema representerer ofte starten på samarbeidet mellom barnehage og PPT i forhold til enkelte barn. PPT har utarbeidet en rettledning til barnehagen om forhold som ønskes dokumentert i startfasen av en sakkyndig utredningsprosess. Barnehagepersonalet har ofte høy kompetanse i bruk av observasjon som pedagogisk kartleggingsmetode og har en unik mulighet for å observere over tid. Begge perspektivene sees som viktige forutsetninger for å kunne vurdere barns helhetlige læring og utviklingsstatus.

Ved bruk av denne malen for pedagogisk rapport, kan personalet i barnehagen dokumentere barnets utviklingsstatus i forhold til samtlige utviklingsområder som det etterspørres informasjon om. Malen inneholder forslag til vurderingsområder, i form av veiledende hjelpetekst til samtlige rubrikker. I denne sammenhengen er det viktig at barnehagen legger vekt på å vurdere barnets sterke side og svake sider med en balanse som ivaretar det etiske hensynet til barnet. Barns interesser og mestringsområder danner utgangspunkt for utforming av tiltak. Den pedagogiske rapporten er et viktig diskusjonsgrunnlag i det første samarbeidsmøtet mellom barnehagen og PPT.

Utformingen av pedagogisk rapport skal foregå i nært samarbeid mellom barnets foresatte, barnehagens ledelse, og pedagogisk leder på barnets avdeling. Dette utelukker ikke at andre som er involvert i nært arbeid med barnet deltar i dette samarbeidet.

GENERELLE OPPLYSNINGER

Kort beskrivelse av barnet: ( trivsel, interesser, styrker, utfordringer)

Hvor gammel var barnet når han/hun begynte i deres barnehage?

Hvordan var oppstarten til barnet i barnehagen?

Allmenn helsetilstand hos barnet:

Eksterne samarbeidspartnere (BUPP, helsestasjon, barneverntjeneste, habiliteringstjeneste):

Andre opplysninger:

Organisering i barnehagen:

Hvor mange voksne på avdelingen?

Hvor mange barn på avdelingen?

Særskilte utfordringer i barnehagen som er viktig å vite noe om (personalmessig, fysiske miljø etc.)

PEDAGOGISK KARTLEGGING

Beskrivelse av barnet i sosialt samspill og lek

Sosialt samspill: for eksempel; trygghet, empati og prososial atferd (omsorg, ta hensyn, lytte, temperament, inkludering), selvhevdelse (gi uttrykk for egne meninger, be om hjelp), selvkontroll (konfliktløsning, takle motgang, impulskontroll, vente på tur),humor og glede, følelsesuttrykk, hvordan tar barnet initiativ til samspill/opprettholder barnet samspillet med andre barn og voksne.
Lek: for eksempel; hvordan tar barnet initiativ til lek, hvordan leker barnet alene/sammen med andre barn, hva motiverer barnet til lek. Hvilke lekekoder bruker barnet for å komme inn i lek, virkelighet/fantasi, rollelek, inn og ut av lek, konsentrasjon, utholdenhet, status i leken, uteleken etc.

Beskrivelse av barnets kommunikasjon og språk

Grunnleggende kommunikasjonsferdigheter: for eksempel: turtaking, øyekontakt, initiativ til samtale/samhandling, oppmerksomhet, kroppsspråk (non-.verbalt språk)
Språkforståelse: for eksempel: Forståelse av ord, begreper, setninger, situasjonsuavhengig språk, forstå en samtale rundt et tema/bilde, følge en rød tråd i en historie, flerspråklighet
Talespråk: for eksempel: Ordproduksjon, setningsproduksjon, flerspråklighet, uttale (artikulasjon) stotring/stamming, stemme (heshet, pipestemme, monoton stemme).
Språklig bevissthet: For eksempel; oppmerksomhet for lyd, lek med lyder og ord (rim og regler) lekeskriving, sangleker
Språk i bruk: For eksempel; bruker språket aktivt, hvordan tar barnet kontakt med andre, kommunikasjon med andre barn/voksne (under måltid, garderobe, lek, samlinger, tilrettelagte aktiviteter) fortellerglede, holde rød tråd i en fortelling.

Beskrivelse av barnets interesse for læring, oppmerksomhet, fysisk aktivitet og sansing

Interesse for læring: (aktiv utforskende og eksperimenterende, oppsøker læringssituasjoner, søker etter nye utfordringer, er vitebegjærlig)
Oppmerksomhet: (oppmerksomhet rettet mot en oppgave som lesing, planlagt aktivitet, samtale om et tema, samling, når voksne samtaler med barnet, ta innspill i fra andre barn etc.)
Grovmotorikk: (rulle, sitte, krabbe, gå, gå i trapper, løpe, hoppe, hinke, balansere.)
Finmotorikk: (øye-håndkoordinering, peke, hånd dominans, blyantgrep, pinsettgrep, tegning, klipping)
Berøring: (oppsøker og gir fysisk nærhet til voksne og barn)
Syn/hørsel: (godt syn og god hørsel, inntrykk og/eller testresultater) visuelt/auditivt sterk. Kartleggingsmetoder som er brukt (må besvares):(observasjoner, kartleggingsskjemaer etc.)
Hvilke konkrete tiltak er igangsatt (må besvares)?
Hvor lenge har dere prøvd ut tiltakene (må besvares)?
Evaluering av tiltakene (må besvares):